Oficialusis leidinys L 229 , 27/08/2002 p. 0024 - 0032



Komisijos sprendimas 2002 m. rugpjūčio 22 d. nustatantis standartinius ataskaitų pateikimo reikalavimus pagal gyvūnų ligų likvidavimo ir kontrolės programas, bendrai finansuojamas Bendrijos, ir panaikinantis Sprendimą 2000/322/EB (pranešta dokumentu Nr. C(2002) 3103) (tekstas svarbus EEE) (2002/677/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje [1] su paskutiniais pakeitimais, padarytais Sprendimu 2001/572 [2], ypač į jo 24 straipsnio 11 dalį, kadangi: (1) Sprendimas 90/424/EEB numato galimybę Bendrijai prisidėti finansiškai prie gyvūnų ligų likvidavimo ir kontrolės programų. Kiekvienais metais valstybės narės turi pateikti programas, kurioms jos nori gauti finansinį įnašą. (2) Turi būti įdiegta įvertinimo sistema, skirta įvertinti pažangą, pasiektą įgyvendinant likvidavimo ir kontrolės programas. Įvertinimo sistema turėtų apimti ataskaitų pateikimo sistemą, siekiant teikti programų epidemiologinius duomenis. Pageidautina, kad tokia ataskaitų pateikimo sistema būtų suderinta. (3) Pagrindinė atsakomybė už likvidavimo ir kontrolės programų įgyvendinimą, pasiektus rezultatus ir tinkamą bendrai finansuotų priemonių finansų valdymą tenka paraišką pateikusiai valstybei narei. (4) Sprendimo 90/424/EEB 24 straipsnio 2 dalyje nustatyti likvidavimo ir kontrolės programų kriterijai buvo nustatyti Tarybos sprendime 90/638/EEB [3]. (5) Sprendimo 90/638/EEB 1 priedo 13 punktas nustato, kad Komisijai dėl bendro finansavimo valstybių narių pateiktose likvidavimo programose nurodomos, jeigu būtina, taisyklės dėl tinkamų ir kiek galima greitesnių kompensacijų ūkininkams už paskerstus gyvūnus. (6) Tikslinga nustatyti, kad jei šių taisyklių nėra, kompensacijos turėtų būti išmokėtos per 90 dienų. (7) Šis sprendimas pakeičia 2000 m. balandžio 13 d. Komisijos sprendimą 2000/322/EB, nustatantį standartinius reikalavimus ataskaitoms pagal Bendrijos bendram finansavimui patvirtintas gyvūnų ligų likvidavimo ir kontrolės programas [4], kuris turėtų būti panaikintas nuo šio sprendimo įsigaliojimo dienos. (8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Šiame sprendime vartojami tokie sąvokų apibrėžimai: a) "išankstinis techninis ir finansinis programos įvertinimas" – tai išankstinis vykdomos programos įvertinimas, kuris turi būti pateiktas Komisijai iki birželio 1 d., kaip nustatyta Sprendimo 90/424/EEB 24 straipsnio 7 dalyje; b) "tarpinės ataskaitos" – tai Komisijai reguliariai pateiktinos ataskaitos; c) "galutinės ataskaitos" – tai Komisijai už visus programos įgyvendinimo metus pateiktinos ataskaitos; d) "prašymai dėl išmokėjimo" – tai prašymai dėl išmokėjimo, kaip nurodyta Sprendimo 90/424/EEB 24 straipsnio 8 dalyje. 2 straipsnis Vadovaudamosi šiuo sprendimu, valstybės narės pateikia išankstinį techninį ir finansinį likvidavimo ir kontrolės programų, patvirtintų pagal Sprendimo 90/424/EEB 24 straipsnį, įvertinimą, tarpines ataskaitas ir galutines ataskaitas. 3 straipsnis Išankstiniame techniniame ir finansiniame bendram finansavimui patvirtintos programos įvertinime pateikiama bent I priede nurodyta informacija. 4 straipsnis 1. Tarpinėse ataskaitose pateikiama bent II, III ir IV prieduose nurodyta informacija atitinkamai apie šias ligas: galvijų tuberkuliozę, galvijų bruceliozę, avių ir ožkų bruceliozę, enzootinę galvijų leukozę, infekcinį galvijų rinotracheitą/infekcinį pustulinį vulvovaginitą (IGR/IPV), paratuberkuliozę, kontaginę galvijų pleuropneumoniją (KGPP), juodligę, maedi visna, ožkų artritinį encefalitinį virusą (OAAE), mėlynojo liežuvio ligą, Aujeskio liga, Afrikinį kiaulių marą, klasikinį kiaulių marą, kiaulių vezikulinę ligą, širdies vandenligę, babezeliozą, anaplazmozą, infekcinę hemotopoetinę nekrozę (IHN), infekcinę lašišų anemiją (ILA), salmonella pullorum, salmonella gallinarum ir mycoplasma gallisepticum. 2. Tarpinėse ataskaitose nurodoma visa su pasiutlige susijusi informacija. 5 straipsnis 1. Galutinėse ataskaitose pateikiami prašymai dėl išmokėjimo ir bent II, III, IV, V, VI ir VII prieduose apibrėžta informacija atitinkamai apie šias ligas: galvijų tuberkuliozę, galvijų bruceliozę, avių ir ožkų bruceliozę, enzootinę galvijų leukozę, infekcinį galvijų rinotracheitą/infekcinį pustulinį vulvovaginitą (IGR/IPV), paratuberkuliozę, kontaginę galvijų pleuropneumoniją (KGPP), juodligę, maedi visna, ožkų artritinį encefalitinį virusą (OAAE), mėlynojo liežuvio ligą, Aujeskio liga, Afrikinį kiaulių marą, klasikinį kiaulių marą, kiaulių vezikulinę ligą, širdies vandenligę, babezeliozą, anaplazmozą, infekcinę hemotopoetinę nekrozę (IHN), infekcinę lašišų anemiją (ILA), salmonella pullorum, salmonella gallinarum ir mycoplasma gallisepticum. 2. Galutinėse ataskaitose apie pasiutligę nurodoma visa susijusi informacija ir pateikiami prašymai dėl dalinio finansavimo. 3. Pildydamos VII priede pateiktą lentelę ir nepažeidžiant Komisijos reglamento (EB) Nr. 296/96 [5] 4 straipsnio 2 dalies, valstybės narės skiltyje "kompensacija" turėtų nurodyti per 90 dienų nuo gyvūno paskerdimo arba po užpildyto prašymo pateikimo suteiktą kompensaciją. 6 straipsnis Sprendimas 2000/322/EB panaikinamas nuo 2003 m. sausio 1 d. 7 straipsnis Šis sprendimas taikomas gyvūnų ligų likvidavimo ir kontrolės programoms, įgyvendintinoms nuo 2003 m. sausio 1 d. 8 straipsnis Šis sprendimas skirtas valstybėms narėms. Priimta Briuselyje, 2002 m. rugpjūčio 22 d. Komisijos vardu David Byrne Komisijos narys [1] OL L 224, 1990 9 18, p. 19. [2] OL L 203, 2001 7 28, p. 16. [3] OL L 347, 1990 12 12, p. 54. [4] OL L 111, 2000 5 9, p. 19. [5] OL L 39, 1996 2 17, p. 5. -------------------------------------------------- I PRIEDAS +++++ TIFF +++++ -------------------------------------------------- IIPRIEDAS +++++ TIFF +++++ -------------------------------------------------- III PRIEDAS +++++ TIFF +++++ -------------------------------------------------- IV PRIEDAS +++++ TIFF +++++ -------------------------------------------------- V PRIEDAS +++++ TIFF +++++ -------------------------------------------------- VI PRIEDAS +++++ TIFF +++++ -------------------------------------------------- VII PRIEDAS +++++ TIFF +++++ --------------------------------------------------